31988R4112
L 361/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 4112/88 НА СЪВЕТА
от 21 декември 1988 година
за изменение на Регламент (EИО) № 315/68 относно определяне на стандарти за качество за клубено-луковици, луковици и клубени
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 234/68 на Съвета от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), последно изменен от Регламент (EИО) № 3991/87 (2), и по-специално член 3 от него,
като взе предвид предложението на Комисията,
като има предвид, че Регламент (EИО) № 315/68 (3), последно изменен с Регламент (EИО) № 1733/84 (4), определя стандарти за качество за клубено-луковици, луковици и клубени, предназначени за продажба на потребителите за лични нужди в Общността или за износ в трети страни;
като има предвид, че тарифното описание на въпросните продукти трябва да бъде адаптирано така, че да отчита прилагането на тарифната номенклатура, въведена от Регламент (EИО) № 2658/87 на Съвета от 23 юли 1987 г. относно тарифната и статистическата номенклатура и за Общата митническа тарифа (5), последно изменен с Регламент (EИО) № 3468/88 (6);
като има предвид, че член 2, параграф 1, втора алинея от Регламент (EИО) № 315/68 определя пазарни условия в Общността за продукти, предназначени за употреба или местоназначение, различни от определените в първа алинея от посочения параграф; като има предвид, че с оглед натрупания опит пазарните правила, съществуващи за износа в трети страни, трябва да се прилагат и за онези продукти, които не са предназначени за продажба на потребителите,
ПРИЕ НАСТОЯЩИЯ РЕГЛАМЕНТ:
Член 1
Регламент (EИО) № 315/68 се изменя, както следва:
1.
Член 1 се заменя със следното:
„Член 1
Определят се стандарти за качество за луковици, клубени, клубенови корени, зърна, корони и коренища, латентни, които попадат под код по КН 0601 10.
Тези стандарти за качество са определени в приложението.“
2.
Член 2, параграф 1 се заменя със следното:
„1. Ако продукти, изброени в член 1, не отговарят на стандартите за качество, те не могат:
-
в рамките на Общността:
i)
да бъдат държани или превозвани с цел продажба на никакъв етап от търговия в пакети, предназначени за личните нужди на потребителите;
ii)
да бъдат излагани за продажба, предлагани за продажба, продавани или доставяни на потребителя от търговец или пряко от производителя;
-
да бъдат изнасяни в трети страни за продажба на потребителя за личните му нужди.
Продуктите, посочени в член 1 и предназначени за цели, различни от определените в първа алинея, не могат да бъдат продавани в рамките на Общността или изнасяни в трети страни, освен ако:
а)
не отговарят на разпоредбите, съдържащи се в първия параграф от дял II от приложението към настоящото;
б)
всеки пакет не съдържа следните подробности, отбелязани четливо и незаличимо:
-
идентификация на продавача:
наименование и адрес или кодово обозначение,
-
естество на продукта: „Не е за продажба на потребителите, за лични нужди“, към което се добавя, когато е уместно, „Продукт за размножаване“.
в)
опаковката е ясно разграничима от използваната за продажби на потребителите за личните им нужди.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент в задължителен в своята цялост и се прилага пряко във всички държави-членки.
Съставено в Брюксел на 21 декември 1988 година.